Държавен вестник, бр. 93, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  93
Чл. 27. Ръководителят на спускането отго­
варя за:
1. организацията на провеждането на водо­
лазното спускане;
2. спазването на правилата за безопасност 
на спускащите се водолази през целия период 
на водолазното спускане.
Чл. 28. Ръководителят на спускането е 
длъжен:
1. да си изясни поставената задача и да 
определи реда за нейното изпълнение;
2. лично да провери обезопасяването на 
района за работа;
3. да проведе инструктаж на водолазите и 
персонала, осигуряващ водолазните спускания, 
да им обяви плана за водолазните спускания, 
разпределението на задачите между водолазите 
и осигуряващия персонал, реда за спускане на 
водолазите, задачите на всеки водолаз и начина 
за тяхното изпълнение, мерките за безопасност 
и други необходими сведения; 
4. лично да се убеди в качеството на на­
правените работни проверки на водолазното 
снаряжение на спускащите се и осигуряващите 
водолази и средствата за осигуряване на водо­
лазните спускания;
5. да знае наличието на въздуха и да взема 
мерки за допълването му до работно налягане 
за съответните бутилки;
6. да ръководи или участва в обличането 
на спускащия се водолаз и лично да се убеди 
в херметичността на снаряжението;
7. да ръководи действията на работещия 
водолаз под вода, а също така и на лицата, 
осигуряващи водолазното спускане;
8. да действа спокойно и решително за 
предотвратяване или ликвидиране на инцидент 
при аварийни ситуации или неблагоприятно 
изменение на обстановката под водата;
9. да води правилно водолазната докумен­
тация; 
10. да осигури оповестяване и обезопасяване 
на района, в който се работи;
11. да забрани или прекрати водолазно 
спускане, ако установи опасност за работещите 
водолази.
Чл. 29. (1) При провеждане на водолазни 
спускания никой няма право да се намесва в 
действията на ръководителя на спускането и да 
дава каквито и да било указания на работещия 
водолаз и на персонала, осигуряващ спусканията.
(2) В случай на неправилни действия на 
ръководителя на спускането той може да 
бъде отстранен от прекия му началник. При 
отстраняването от длъжностно лице с нево­
долазна специалност последният е длъжен да 
назначи друго лице, допуснато за ръководство 
на спусканията. Ръководителят на спускането 
може да бъде възстановен след завършване на 
спускането, при което е бил отстранен.
Чл. 30. Водолазите при осъществяване на 
спускане са длъжни:
1. да изпълняват точно нарежданията на 
ръководителя на спускането;
2. лично да извършват проверка на своето 
снаряжение и да вписват резултатите във во­
долазния дневник;
3. да изпълняват възложената им работа под 
водата, спазвайки предварителния инструктаж 
и мерките за безопасност. 
Чл. 31. При работа в тъмната част на де­
нонощието на водолазната работна площадка 
(ВРП) и на района на водолазните работи се 
осигурява необходимото осветление.
Чл. 32. (1) Дълбочината на водолазното 
спускане трябва да съответства на техническите 
характеристики на използваното снаряжение и 
средствата за осигуряване.
(2) Забранява се провеждането на водолазни 
работи на дълбочини, превишаващи техниче­
ските възможности на снаряжението.
Чл. 33. При водолазните спускания задъл­
жително се осигурява превозно средство, което 
да позволява транспортиране на пострадал 
водолаз до най-близкото медицинско заведение 
за оказване на медицинска помощ.
Чл. 34. Подготовката на водолазните спус­
кания включва:
1. зареждане на водолазните апарати с въздух;
2. избор и оборудване на мястото на спускане;
3. измерване на дълбочината, температурата 
на водата и въздуха и скоростта на течението;
4. разпределение на задълженията между 
водолазите и персонала, обслужващ спускането, 
и провеждане на техния инструктаж;
5. работна проверка на водолазното оборуд­
ване и средствата за осигуряване.
Чл. 35. Зареждането на бутилките на водо­
лазните апарати с въздух се извършва съгласно 
приложение № 2.
Чл. 36. За осигуряване на водолазните 
спускания се комплектова ВРП. Водолазната 
работна площадка включва пълния комплект от 
водолазно оборудване (работно и осигуряващо) 
и средства за обезпечаване на водолазните спус­
кания (средства за въздухоснабдяване, свръзка, 
осветление и др.).
Чл. 37. Водолазната работна площадка за 
спускане на дълбочина до 20 м се комплектова 
с трима водолази, един от които се назначава 
за ръководител на спускането. Работа в по-
малък състав (двама водолази) се допуска в 
аварийни случаи, при спасителни работи и при 
провеждане на тренировъчни спускания. В тези 
случаи се осигурява трети човек, който може 
да е без водолазна квалификация, но обучен 
да обезпечава водолази.
Чл. 38. (1) Преди спускане под вода водолаз­
ното оборудване и средствата за обезпечаване 
на спускащия се и осигуряващия водолаз се 
подлагат на работна проверка.
(2) Резултатите от работната проверка се 
нанасят в дневника за водолазна работа и се 
докладват на ръководителя на спускането.